

# ประกาศองค์การบริหารส่วนตำบลหนองทุ่ม

# เรื่อง ประกาศใช้แผนอัตรากำลัง 3 ปี (พ.ศ.25๕8 – 2560) ปรับปรุงครั้งที่ 3

………………………………….

ด้วย องค์การบริหารส่วนตำบลหนองทุ่ม ได้ดำเนินการปรับปรุงแผนอัตรากำลัง 3 ปี (พ.ศ. 2558 – 2560 ) ปรับปรุงครั้งที่ 3 เพื่อเป็นกรอบในการกำหนดตำแหน่งข้าราชการหรือพนักงานส่วนท้องถิ่น ลูกจ้าง และพนักงานจ้าง และการใช้ตำแหน่งในการบริหารงานให้สอดคล้อง เหมาะสมกับปริมาณงานและภารกิจขององค์กรการบริหารส่วนตำบลหนองทุ่ม เป็นการกำหนดทิศทางและเป้าหมายในการพัฒนา ข้าราชการหรือพนักงานส่วนท้องถิ่น ลูกจ้างประจำ และพนักงานจ้าง ซึ่งสามารถใช้เป็นเครื่องมือในการควบคุมภาระค่าใช้จ่ายด้านการบริหารงานบุคคลไม่ให้เกินร้อยละ 40 ของงบประมาณรายจ่ายประจำปี

บัดนี้ คณะกรรมการพนักงานส่วนตำบลจังหวัดมหาสารคาม (ก.อบต.จังหวัด) ในการประชุมครั้งที่ 3/2558 เมื่อวันที่ 24 ธันวาคม 2558 มีมติเห็นชอบการปรับปรุงแผนอัตรากำลังดังกล่าว ดังนั้นองค์การบริหารส่วนตำบลหนองทุ่ม อำเภอวาปีปทุม จังหวัดมหาสารคาม จึงขอประกาศใช้แผนอัตรากำลัง 3 ปี (พ.ศ. 2558 – 2560) ปรับปรุงครั้งที่ 3 ทั้งนี้มีผลบังคับใช้ ตั้งแต่วันที่ 1 มกราคม 2558 เป็นต้นไป

จึงขอประกาศให้ทราบโดยทั่วกัน

ประกาศ ณ วันที่ 8 เดือน มกราคม พ.ศ. 2559 

(นายพูนทรัพย์ ประจักกัตา)

นายกองค์การบริหารส่วนตำบลหนองทุ่ม